ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗ ΛΕΙΤΟΥΡΓΙΑ ΕΠΙΣΚΕΨΙΜΩΝ ΑΓΡΟΚΤΗΜΑΤΩΝ

ΚΑΤΑΤΑΞΗ ΑΡΘΡΩΝ

|  |  |
| --- | --- |
| 1. | Συνοπτικός τίτλος. |
|  |  |
| ΜΕΡΟΣ Ι  ΕΡΜΗΝΕΥΤΙΚΕΣ ΔΙΑΤΑΞΕΙΣ | |
| 2. | Ερμηνεία. |
|  |  |
| ΜΕΡΟΣ ΙΙ  ΑΔΕΙΑ – ΟΡΟΙ ΚΑΙ ΠΡΟΫΠΟΘΕΣΕΙΣ | |
| 3. | Καθορισμός περιοχών ανάπτυξης επισκέψιμων αγροκτημάτων. |
| 4. | Δικαιούχοι υποβολής αίτησης για λειτουργία επισκέψιμου αγροκτήματος. |
| 5. | Όνομα επισκέψιμου αγροκτήματος. |
| 6. | Άδεια λειτουργίας επισκέψιμου αγροκτήματος. |
| 7. | Συμπληρωματικές ή παρακολουθηματικές χρήσεις ή/και δραστηριότητες εντός του επισκέψιμου αγροκτήματος. |
| 8. | Ανάκληση άδειας λειτουργίας επισκέψιμου αγροκτήματος. |
| 9. | Ιεραρχική Προσφυγή. |
|  |  |
| ΜΕΡΟΣ ΙΙΙ  ΕΞΟΥΣΙΕΣ ΑΡΜΟΔΙΑΣ ΑΡΧΗΣ | |
| 10. | Εξουσίες αρμόδιας αρχής. |
| 11. | Δυνατότητα διενέργειας αυτεπάγγελτων ελέγχων χωρίς προειδοποίηση. |
|  |  |
| ΜΕΡΟΣ ΙV  ΜΗΤΡΩΟ ΕΠΙΣΚΕΨΙΜΩΝ ΑΓΡΟΚΤΗΜΑΤΩΝ | |
| 12. | Τήρηση και επικαιροποίηση μητρώου επισκέψιμων αγροκτημάτων. |
|  |  |
| ΜΕΡΟΣ V  ΠΟΙΚΙΛΕΣ ΔΙΑΤΑΞΕΙΣ | |
| 13. | Έκδοση Διαταγμάτων. |
| 14. | Έκδοση Κανονισμών. |
| 15. | Αδικήματα και ποινές. |
|  |  |
| ΜΕΡΟΣ VΙ  ΜΕΤΑΒΑΤΙΚΗ ΔΙΑΤΑΞΗ ΚΑΙ ΕΝΑΡΞΗ ΤΗΣ ΙΣΧΥΟΣ | |
| 16. | Μεταβατική διάταξη και έναρξη της ισχύος του παρόντος Νόμου. |

**ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗ ΛΕΙΤΟΥΡΓΙΑ ΕΠΙΣΚΕΨΙΜΩΝ ΑΓΡΟΚΤΗΜΑΤΩΝ**

|  |  |  |  |
| --- | --- | --- | --- |
|  | Η Βουλή των Αντιπροσώπων ψηφίζει ως ακολούθως: | | |
|  |  | | |
| Συνοπτικός  τίτλος. | 1. Ο παρών Νόμος θα αναφέρεται ως ο περί της Λειτουργίας Επισκέψιμων Αγροκτημάτων Νόμος του 2023. | | |
|  |  | | |
|  | ΜΕΡΟΣ I  ΕΡΜΗΝΕΥΤΙΚΕΣ ΔΙΑΤΑΞΕΙΣ | | |
|  |  | | |
| Ερμηνεία. | 2. Στον παρόντα Νόμο, εκτός εάν από το κείμενο προκύπτει διαφορετική έννοια- | | |
|  |  | | |
|  | **«**αγροτική βιοτεχνία» σημαίνει κάθε βιοτεχνία στην οποία γίνεται μεταποίηση ή/και παρασκευή ή/και επίδειξη μεταποίησης ή/και παρασκευή ζωικών ή/και φυτικής προέλευσης προϊόντων∙ | | |
|  |  | | |
|  | «άδεια λειτουργίας» σημαίνει την άδεια λειτουργίας επισκέψιμου αγροκτήματος η οποία εκδίδεται δυνάμει των διατάξεων του άρθρου 6∙ | | |
|  |  | | |
|  | «αρμόδια αρχή» σημαίνει τον Γενικό Διευθυντή του Υφυπουργείου Τουρισμού∙ | | |
|  |  | | |
|  | «Δημοκρατία» σημαίνει την Κυπριακή Δημοκρατία∙ | | |
|  |  | | |
|  | «Διάταγμα» σημαίνει διάταγμα το οποίο εκδίδεται από το Υπουργικό Συμβούλιο δυνάμει των διατάξεων του άρθρου 13∙ | | |
|  |  | | |
|  | «επισκέψιμο αγρόκτημα» σημαίνει την αγροτική εκμετάλλευση, η οποία λειτουργεί ως αυτοτελής, οργανωμένη ανάπτυξη με ενιαία διαχείριση και έχει ως κύρια χρήση τη γεωργική ή/και κτηνοτροφική ή/και αλιευτική δραστηριότητα η οποία συνοδεύεται και από άλλες συναφείς συμπληρωματικές ή παρακολουθηματικές χρήσεις ή/και δραστηριότητες σύμφωνα με τις διατάξεις του άρθρου 7 και διαθέτει άδεια λειτουργίας σύμφωνα με τις διατάξεις του άρθρου 6∙ | | |
|  |  | | |
|  | «επιχειρηματίας επισκέψιμου αγροκτήματος» ή «επιχειρηματίας» σημαίνει το φυσικό ή νομικό πρόσωπο στο όνομα του οποίου εκδίδεται η άδεια λειτουργίας του επισκέψιμου αγροκτήματος και το οποίο έχει την ευθύνη της διαχείρισης, της διοίκησης και της οικονομικής εκμετάλλευσής του∙ | | |
|  |  | | |
|  | «Κανονισμοί» σημαίνει τους Κανονισμούς που εκδίδονται δυνάμει των διατάξεων του άρθρου 14∙ | | |
|  |  | | |
|  | «μητρώο επισκέψιμων αγροκτημάτων» σημαίνει το μητρώο το οποίο τηρείται από την αρμόδια αρχή σύμφωνα με τις διατάξεις του άρθρου 12∙ | | |
|  |  | | |
|  | «μικρές ποσότητες» σημαίνει τις ποσότητες προϊόντων οικοτεχνίας που δεν παράγονται μαζικά σε βιομηχανίες ή βιοτεχνίες· | | |
|  |  | | |
|  | «οικοτεχνική δραστηριότητα» σημαίνει τη δραστηριότητα η οποία περιλαμβάνει την παραγωγή από μεταποίηση, σήμανση και απευθείας διάθεση μικρών ποσοτήτων προϊόντων οικοτεχνίας, τα οποία αποτελούν προϊόντα φυτικής προέλευσης, προϊόντα από μέλι, ζωϊκά προϊόντα, το πρωταρχικό συστατικό των οποίων έχει ως χώρα καταγωγής ή τόπο προέλευσης την Κύπρο, καθώς και τα χειροτεχνικά προϊόντα∙ | | |
|  |  | | |
|  | «συμπληρωματικές ή παρακολουθηματικές χρήσεις ή/και δραστηριότητες» σημαίνει τις επιπρόσθετες χρήσεις ή/και δραστηριότητες που συνδυάζει ένα επισκέψιμο αγρόκτημα οι οποίες αποτελούν μέρος της λειτουργίας αυτού σύμφωνα με τις διατάξεις του άρθρου 7∙ | | |
|  |  | | |
| 90 του 1972  56 του 1982  7 του 1990  28 του 1991  91(I) του 1992  55(I) του 1993  72(I) του 1998  59(I) του 1999  142(I) του 1999  241(I) του 2002  29(I) του 2005  135(I) του 2006  11(I) του 2007  46(I) του 2011  76(I) του 2011  130(I) του 2011  164(I) του 2011  33(I) του 2012  110(I) του 2012  150(Ι) του 2012  20(Ι) του 2013  65(Ι) του 2013  120(Ι) του 2014  39(Ι) του 2015  134(I) του 2015  24(Ι) του 2016  142(I) του 2018  16(I) του 2019  75(I) του 2021. | «σχέδιο ανάπτυξης» έχει την έννοια που αποδίδεται στον όρο αυτό από το άρθρο 2 του περί Πολεοδομίας και Χωροταξίας Νόμου∙ | | |
|  |  | | |
| 123(Ι) του 2018  152(Ι) του 2018  189(Ι) του 2021  159(Ι) του 2022. | «Υφυπουργός» σημαίνει τον Υφυπουργό Τουρισμού ο οποίος διορίζεται δυνάμει των διατάξεων του άρθρου 6 του περί της Ίδρυσης Υφυπουργείου Τουρισμού και Διορισμού του Υφυπουργού Τουρισμού παρά τω Προέδρω και Συναφών Θεμάτων Νόμου**.** | | |
|  |  | | |
|  | «Υφυπουργείο Τουρισμού» σημαίνει το Υφυπουργείο το οποίο ιδρύεται δυνάμει των διατάξεων του άρθρου 3 του περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων Νόμου. | | |
|  |  | | |
|  | ΜΕΡΟΣ II  ΑΔΕΙΑ - ΟΡΟΙ ΚΑΙ ΠΡΟΫΠΟΘΕΣΕΙΣ | | |
|  |  | | |
| Καθορισμός περιοχών ανάπτυξης  επισκέψιμων αγροκτημάτων. | 3. Οι περιοχές εντός των οποίων δύναται να λειτουργήσουν επισκέψιμα αγροκτήματα καθορίζονται σύμφωνα με τα σχέδια ανάπτυξης τα οποία εκδίδονται δυνάμει των διατάξεων του περί Πολεοδομίας και Χωροταξίας Νόμου. | | |
|  |  | | |
| Δικαιούχοι υποβολής αίτησης για λειτουργία επισκέψιμου αγροκτήματος. | 4. Δικαίωμα υποβολής αίτησης για έκδοση άδειας λειτουργίας επισκέψιμου αγροκτήματος έχουν φυσικά ή νομικά πρόσωπα τα οποία είναι- | | |
|  |  | | |
| 26(Ι) του 2016  15(Ι) του 2020. | (α) εγγεγραμμένα στο Μητρώο Αγροτών και Γεωργικών Εκμεταλλεύσεων και ασκούν γεωργική δραστηριότητα σύμφωνα με τις διατάξεις του περί Δημιουργίας Μητρώου Αγροτών και Γεωργικών Εκμεταλλεύσεων Νόμου∙ και | | |
|  |  | | |
|  | (β) εγγεγραμμένοι ιδιοκτήτες ή νόμιμοι κάτοχοι της γης την οποία αφορά η αίτηση και η οποία βρίσκεται σε πολεοδομική ζώνη όπου επιτρέπεται η λειτουργία επισκέψιμου αγροκτήματος. | | |
|  |  | | |
| Όνομα επισκέψιμου αγροκτήματος. | 5.-(1) Κάθε επισκέψιμο αγρόκτημα έχει όνομα όπως αυτό αναγράφεται στην άδεια λειτουργίας του. | | |
|  |  | | |
|  | (2) Η αρμόδια αρχή, κατά την εξέταση της αίτησης για έκδοση άδειας λειτουργίας επισκέψιμου αγροκτήματος, εξετάζει την καταλληλότητα του ονόματος, περιλαμβανομένης της ομοιότητάς του με το όνομα άλλου αδειοδοτημένου επισκέψιμου αγροκτήματος. | | |
|  |  | | |
|  | (3) Η αρμόδια αρχή, κατά την εξέταση της αίτησης για έκδοση άδειας λειτουργίας επισκέψιμου αγροκτήματος, δύναται να απορρίψει οποιοδήποτε όνομα το οποίο, κατά την κρίση της, αντίκειται στα χρηστά ήθη ή τη δημόσια τάξη. | | |
|  |  | | |
|  | (4) Το όνομα του επισκέψιμου αγροκτήματος δύναται να είναι σε γλώσσα άλλη από την ελληνική. | | |
|  |  | | |
|  | (5)(α) Το δικαίωμα κυριότητας και χρήσης του ονόματος επισκέψιμου αγροκτήματος στη Δηµοκρατία ανήκει στον επιχειρηματία και σε περίπτωση µεταβίβασης του επισκέψιμου αγροκτήματος, µεταβιβάζεται και το δικαίωμα επί του ονόµατος.    (β) Σε περίπτωση διακοπής της λειτουργίας του επισκέψιμου αγροκτήματος, ο επιχειρηματίας διατηρεί το δικαίωμα επί του ονόματος αυτού επί δύο (2) έτη, εντός των οποίων δύναται να το χρησιμοποιήσει εκ νέου ή σε περίπτωση οριστικής παύσης της λειτουργίας του επισκέψιμου αγροκτήματος, δύναται να χρησιμοποιήσει το όνοµα αυτό για άλλο επισκέψιμο αγρόκτημα, µετά από έγκριση της αρμόδιας αρχής. | | |
|  |  | | |
| Άδεια  λειτουργίας  επισκέψιμου αγροκτήματος. | 6.-(1) Για την έκδοση άδειας λειτουργίας επισκέψιμου αγροκτήματος, ο επιχειρηματίας υποβάλλει αίτηση, γραπτώς ή ηλεκτρονικά, στην αρμόδια αρχή, σύμφωνα με τον τύπο που καθορίζεται σε Διάταγμα, η οποία συνοδεύεται από τα προβλεπόμενα σε αυτό έγγραφα, άδειες και πιστοποιητικά. | | |
|  |  | | |
|  | (2) Η άδεια λειτουργίας επισκέψιμου αγροκτήματος εκδίδεται από την αρμόδια αρχή, με βάση τον προβλεπόμενο σε Διάταγμα τύπο, στο όνομα του επιχειρηματία εντός τριών (3) μηνών από την ημερομηνία υποβολής της αίτησης, εφόσον πληρούνται οι προϋποθέσεις έκδοσής της δυνάμει των διατάξεων του παρόντος Νόμου. | | |
|  |  | | |
|  | (3) Με την έκδοση άδειας λειτουργίας επισκέψιμου αγροκτήματος καταβάλλεται από τον επιχειρηματία το προβλεπόμενο σε Διάταγμα τέλος. | | |
|  |  | | |
|  | (4) Η άδεια λειτουργίας επισκέψιμου αγροκτήματος ισχύει για περίοδο τριών (3) ετών από την ημερομηνία έκδοσής της και δύναται να ανανεώνεται εκάστοτε για περίοδο πέντε (5) ετών, δυνάμει των διατάξεων του εδαφίου (5), ανεξαρτήτως της διάρκειας ισχύος άλλων αδειών οι οποίες τυχόν να απαιτούνται για τη λειτουργία του επισκέψιμου αγροκτήματος. | | |
|  |  | | |
|  | (5) Η άδεια λειτουργίας επισκέψιμου αγροκτήματος δύναται να ανανεώνεται, εφόσον- | | |
|  |  | | |
|  | (α) καταβληθεί στην αρμόδια αρχή το προβλεπόμενο σε Διάταγμα τέλος ανανέωσης∙ | | |
|  |  | | |
|  | (β) υφίστανται οι προϋποθέσεις έκδοσης της άδειας λειτουργίας οι οποίες προβλέπονται στις διατάξεις του παρόντος Νόμου∙ και | | |
|  |  | | |
|  | (γ) προσκομιστούν τα απαιτούμενα για την ανανέωση της άδειας λειτουργίας έγγραφα και πιστοποιητικά τουλάχιστον δύο (2) μήνες πριν από την ημερομηνία λήξης της άδειας λειτουργίας: | | |
|  |  | | |
|  | Νοείται ότι, οποιεσδήποτε άδειες ή/και πιστοποιητικά που υποβλήθηκαν στην αρμόδια αρχή κατά την αρχική υποβολή της αίτησης για έκδοση άδειας λειτουργίας ή/και ανανέωση αυτής και τα οποία λήγουν τουλάχιστον έξι (6) μήνες μετά από την ημερομηνία λήξης της άδειας λειτουργίας, δεν απαιτείται να υποβληθούν εκ νέου στην αρμόδια αρχή. | | |
|  |  | | |
| Συμπληρωματικές ή παρακολουθηματικές χρήσεις ή/και δραστηριότητες εντός του επισκέψιμου αγροκτήματος. | 7.-(1) Καμία άδεια λειτουργίας επισκέψιμου αγροκτήματος δεν εκδίδεται ή ανανεώνεται, εκτός εάν το επισκέψιμο αγρόκτημα συνδυάζει τη γεωργική ή/και κτηνοτροφική ή/και αλιευτική δραστηριότητα μαζί με μία ή περισσότερες από τις ακόλουθες συμπληρωματικές ή παρακολουθηματικές χρήσεις ή/και δραστηριότητες: | | |
|  |  | | |
|  | (α) Οικοτεχνική δραστηριότητα∙ | | |
|  |  | | |
|  | (β) αγροτική βιοτεχνία∙ | | |
|  |  | | |
|  | (γ) εστίαση∙ | | |
|  |  | | |
|  | (δ) διαμονή και διανυκτέρευση∙ | | |
|  |  | | |
|  | (ε) αθλητικές δραστηριότητες∙ | | |
|  |  | | |
|  | (στ) δραστηριότητες σε ειδικά διαμορφωμένους χώρους για παιδιά∙ | | |
|  |  | | |
|  | (ζ) πεζοπορία εντός διαδρόμων φυσικού περιβάλλοντος∙ | | |
|  |  | | |
|  | (η) δραστηριότητες για σκοπούς υγείας, εξειδικευμένης φροντίδας και ευεξίας∙ | | |
|  |  | | |
|  | (θ) συνεργασίες πολιτισμικού ή/και εμπορικού χαρακτήρα με σκοπό την επίτευξη των στόχων του επισκέψιμου αγροκτήματος∙ | | |
|  |  | | |
|  | (ι) εκπαιδευτικές ή/και ενημερωτικές δραστηριότητες∙ | | |
|  |  | | |
|  | (ια) λειτουργία οινοποιείου∙ | | |
|  |  | | |
|  | (ιβ) πωλήσεις παραδοσιακών κυπριακών προϊόντων∙ | | |
|  |  | | |
|  | (ιγ) ανάδειξη φυσικής κληρονομιάς ή/και φυσικού  περιβάλλοντος. | | |
|  |  | | |
|  | (2) Για τις προβλεπόμενες στο εδάφιο (1) συμπληρωματικές ή παρακολουθηματικές χρήσεις ή/και δραστηριότητες απαιτείται η εξασφάλιση της αντίστοιχης άδειας από τις αρμόδιες υπηρεσίες δυνάμει των οικείων νομοθεσιών και η τήρηση των όρων και προϋποθέσεων που προβλέπονται στις εν λόγω νομοθεσίες. | | |
|  |  | | |
|  | (3) Καμία άδεια λειτουργίας επισκέψιμου αγροκτήματος δεν εκδίδεται ή ανανεώνεται, εκτός εάν η αρμόδια αρχή ικανοποιηθεί ότι αυτή συνοδεύεται από τις προβλεπόμενες στο εδάφιο (2) άδειες. | | |
|  |  | | |
| Ανάκληση  άδειας λειτουργίας επισκέψιμου αγροκτήματος. | 8.-(1) Η άδεια λειτουργίας επισκέψιμου αγροκτήματος ανακαλείται από την αρμόδια αρχή σε περίπτωση κατά την οποία η άδεια λειτουργίας χορηγήθηκε στη βάση ψευδών ή παραπλανητικών στοιχείων. | | |
|  |  |  | |
|  | (2) Η άδεια λειτουργίας επισκέψιμου αγροκτήματος δύναται να ανακληθεί από την αρμόδια αρχή στις ακόλουθες περιπτώσεις: | | |
|  |  | | |
|  | (α) Οι εργασίες της επιχείρησης παύσουν οριστικά∙ | | |
|  |  | | |
| 89(I) του 1996  158(I) του 2001  25(I) του 2002  41(I) του 2003  99(I) του 2003  33(I) του 2011  170(I) του 2015  178(I) του 2015  215(I) του 2020. | (β) ο επιχειρηματίας έχει καταδικαστεί για σοβαρό ποινικό αδίκημα σύμφωνα με τις διατάξεις του περί Ασφάλειας και Υγείας στην Εργασία Νόμου ή/και τους δυνάμει αυτού εκδιδόμενους Κανονισμούς, αφού προηγηθεί διαβούλευση με τον Διευθυντή του Τμήματος Επιθεώρησης Εργασίας του Υπουργείου Εργασίας και Κοινωνικών Ασφαλίσεων ή για αδίκημα που αφορά παράβαση σε θέματα υγείας, όπως αυτό ρυθμίζεται από την οικεία νομοθεσία, για την οποία το Υπουργείο Υγείας έχει αρμοδιότητα ως προς την εφαρμογή της∙ | | |
|  |  | | |
|  | (γ) όταν διαπιστωθεί ότι οποιαδήποτε από τα έγγραφα, πιστοποιητικά ή άλλες άδειες που απαιτούνται για την εξασφάλιση της άδειας λειτουργίας δεν έχουν ανανεωθεί∙ | | |
|  |  | | |
|  | (δ) όταν ο επιχειρηματίας αποβιώσει ή έχει εκδοθεί εναντίον του διάταγμα πτώχευσης ή σε περίπτωση νομικού προσώπου, όταν έχει διοριστεί εκκαθαριστής∙ | | |
|  |  | | |
|  | (ε) όταν διαπιστωθεί η κατ’ εξακολούθηση παράβαση των διατάξεων του παρόντος Νόμου ή των Κανονισμών ή των Διαταγμάτων που εκδίδονται δυνάμει αυτού ή οποιασδήποτε άλλης νομοθεσίας∙ | | |
|  |  | | |
|  | (στ) όταν ο επιχειρηματίας καταδικαστεί μετά την έκδοση της άδειας λειτουργίας για οποιαδήποτε από τα ακόλουθα αδικήματα: | | |
|  |  | | |
| Κεφ. 154.  3 του 1962  43 του 1963  41 του 1964  69 του 1964  70 του 1965  5 του 1967  58 του 1967  44 του 1972  92 του 1972  29 του 1973  59 του 1974  3 του 1975  13 του 1979  10 του 1981  46 του 1982  86 του 1983  186 του 1986  111 του 1989  236 του 1991  6(I) του 1994  3(I) του 1996  99(I) του 1996  36(I) του 1997  40(I) του 1998  45(I) του 1998  15(I) του 1999  37(I) του 1999  38(I) του 1999  129(I) του 1999  30(I) του 2000  43(I) του 2000  77(I) του 2000  162(I) του 2000  169(I) του 2000  181(I) του 2000  27(I) του 2001  12(I) του 2002  85(I) του 2002  144(I) του 2002  145(I) του 2002  25(I) του 2003  48(I) του 2003  84(I) του 2003  164(I) του 2003  124(I) του 2004  31(I) του 2005  18(I) του 2006  130(I) του 2006  126(I) του 2007  127(I) του 2007  70(I) του 2008  83(I) του 2008  64(I) του 2009  56(I) του 2011  72(I) του 2011  163(I) του 2011  167(I) του 2011  84(I) του 2012  95(I) του 2012  134(I) του 2012  125(I) του 2013  131(I) του 2013  87(I) του 2015  91(I) του 2015  112(I) του 2015  113(I) του 2015  31(Ι) του 2016  43(Ι) του 2016  31(I) του 2017  72(I) του 2017  23(Ι) του 2018  24(Ι) του 2018  108(Ι) του 2018  134(Ι) του 2020  150(Ι) του 2020  27(Ι) του 2021  45(Ι) του 2021  190(Ι) του 2021. | (i) Φόνο εκ προµελέτης, κατά παράβαση του άρθρου 203 του Ποινικού Κώδικα ή για οποιοδήποτε αδίκηµα, κατά παράβαση των άρθρων 144 µέχρι 177 του Ποινικού Κώδικα∙ | | |
|  |  | | |
|  | (ii) ληστεία, κατά παράβαση των άρθρων 282 µέχρι 286 του Ποινικού Κώδικα∙  (iii) διάρρηξη, κατά παράβαση των άρθρων 291 µέχρι 296 του Ποινικού Κώδικα∙  (iv) πλαστογραφία, κατά παράβαση του άρθρου 333 του Ποινικού Κώδικα∙  (v) κλοπή, κατά παράβαση των άρθρων 255 µέχρι 272 του Ποινικού Κώδικα∙  (vi) συνωµοσία προς καταδολίευση, κατά παράβαση του άρθρου 302 του Ποινικού Κώδικα∙  (vii) κυκλοφορία πλαστού εγγράφου, κατά παράβαση του άρθρου 339 του Ποινικού Κώδικα∙  (viii) εξασφάλιση αγαθών ή πιστώσεων, κατά παράβαση των άρθρων 298 και 301, αντίστοιχα, του Ποινικού Κώδικα∙  (ix) απάτη, κατά παράβαση του άρθρου 300 του Ποινικού Κώδικα∙ | | |
|  |  | | |
| 29 του 1977  67 του 1983  20(I) του 1992  5(I) του 2000  41(I) του 2001  91(I) του 2003  146(I) του 2005  24(I) του 2010  99(I) του 2010  57(Ι) του 2016  10(I) του 2019  159(I) του 2020. | (x) οποιοδήποτε αδίκημα, κατά παράβαση του περί Ναρκωτικών Φαρµάκων και Ψυχοτρόπων Ουσιών Νόµου ή/και των Κανονισμών που εκδίδονται δυνάμει αυτού∙ | | |
|  |  | | |
| 119(I) του 2000  212(I) του 2004  172(I) του 2015  78(I) του 2017  95(I) του 2019.  60(I) του 2014  117(Ι) του 2019. | (xi) οποιοδήποτε αδίκηµα, κατά παράβαση του περί Βίας στην Οικογένεια (Πρόληψη και Προστασία Θυµάτων) Νόμου και του περί της Πρόληψης και της Καταπολέµησης της Εµπορίας και της Εκµετάλλευσης Προσώπων και της Προστασίας των Θυµάτων Νόµου. | | |
|  |  | | |
|  | (2) Από τον θάνατο του επιχειρηµατία ή σε περίπτωση πτώχευσής του από τον διορισμό διαχειριστή της περιουσίας του, σε περίπτωση δε νοµικού προσώπου, από την ηµεροµηνία διάλυσής του ή τον διορισµό εκκαθαριστή, η άδεια λειτουργίας που εκδόθηκε παύει να ισχύει και η αρμόδια αρχή δύναται να εκδίδει νέα άδεια λειτουργίας για την περίοδο που δεν έχει εκπνεύσει στο όνοµα των εκτελεστών της διαθήκης ή διαχειριστών της περιουσίας του αποβιώσαντος επιχειρηµατία ή του εκκαθαριστή ή του διαχειριστή της περιουσίας του πτωχεύσαντος, αναλόγως της περίπτωσης, χωρίς την καταβολή οποιουδήποτε τέλους: | | |
|  |  | | |
|  | Νοείται ότι, οι εκτελεστές της διαθήκης ή οι διαχειριστές της περιουσίας του αποβιώσαντος επιχειρηµατία ή ο εκκαθαριστής ή ο διαχειριστής της περιουσίας του πτωχεύσαντος, αναλόγως της περίπτωσης, ενηµερώνει την αρμόδια αρχή το συντοµότερο δυνατό και όχι αργότερα από την πάροδο δύο (2) μηνών, για τον θάνατο του επιχειρηµατία ή σε περίπτωση πτώχευσής του, για τον διορισμό διαχειριστή της περιουσίας του, σε περίπτωση δε νομικού προσώπου, για τη διάλυση του νομικού προσώπου ή για τον διορισμό εκκαθαριστή. | | |
|  |  | | |
| Ιεραρχική προσφυγή. | 9.-(1) Κάθε επιχειρηματίας δύναται να ασκήσει προσφυγή εναντίον απόφασης της αρμόδιας αρχής για απόρριψη ή μη ανανέωση ή ανάκληση της άδειας λειτουργίας η οποία εκδίδεται δυνάμει των διατάξεων του παρόντος Νόμου. | | |
|  |  | | |
|  | (2) Η ιεραρχική προσφυγή ασκείται γραπτώς ενώπιον του Υφυπουργού εντός είκοσι μίας (21) ημερών από την ημέρα κοινοποίησης στον ενδιαφερόμενο της απόφασης η οποία προσβάλλεται, συνοδευόμενη από τους λόγους που την υποστηρίζουν. | | |
|  |  | | |
|  | (3) Η ιεραρχική προσφυγή εξετάζεται αμέσως από τον Υφυπουργό, ο οποίος κοινοποιεί την απόφασή του στον ενδιαφερόμενο εντός τριάντα (30) ημερών από την ημερομηνία άσκησης της προσφυγής: | | |
|  |  | | |
|  | Νοείται ότι, ο Υφυπουργός δύναται, εάν θεωρήσει αυτό αναγκαίο ή σκόπιµο, να παράσχει την ευκαιρία στον προσφεύγοντα να υποστηρίξει αυτοπροσώπως τους λόγους στους οποίους βασίζεται η προσφυγή: | | |
|  |  | | |
|  | Νοείται περαιτέρω ότι, ο Υφυπουργός δύναται να αναθέσει σε λειτουργό ή σε επιτροπή λειτουργών του Υφυπουργείου Τουρισμού να εξετάσει τα θέµατα που προβάλλονται στην προσφυγή και να υποβάλει σε αυτόν το πόρισµα της εξέτασης αυτής, προτού εκδώσει την απόφασή του για την προσφυγή. | | |
|  |  | | |
|  | (4) Μέχρι την έκδοση της απόφασης του Υφυπουργού, σε περίπτωση άσκησης προσφυγής ενώπιόν του, ή, σε περίπτωση µη άσκησης ιεραρχικής προσφυγής, µέχρι την πάροδο της προθεσμίας που προβλέπεται στις διατάξεις του εδαφίου (2), η απόφαση της αρμόδιας αρχής δεν καθίσταται εκτελεστή. | | |
|  |  | | |
| 131(Ι) του 2015  72(Ι) του 2018  31(Ι) του 2021. | (5) Πρόσωπο, το οποίο δεν ικανοποιείται από την απόφαση του Υφυπουργού επί της ιεραρχικής προσφυγής, δύναται να προσφύγει στο Διοικητικό Δικαστήριο σύμφωνα µε τις διατάξεις του Άρθρου 146 του Συντάγµατος και του περί της Ίδρυσης και Λειτουργίας Διοικητικού Δικαστηρίου Νόµου. | | |
|  |  | | |
|  | ΜΕΡΟΣ ΙΙΙ  ΕΞΟΥΣΙΕΣ ΑΡΜΟΔΙΑΣ ΑΡΧΗΣ | | |
|  |  | | |
| Εξουσίες  αρμόδιας  αρχής. | 10.-(1) Χωρίς επηρεασμό των εξουσιών που της παραχωρούνται από τις διατάξεις του παρόντος Νόμου, η αρμόδια αρχή έχει εξουσία- | | |
|  |  | | |
|  | (α) να εκπονεί πολιτικές οι οποίες συμβάλλουν στην ανάπτυξη του θεσμού των επισκέψιμων αγροκτημάτων: | | |
|  |  | | |
|  | Νοείται ότι, η προβλεπόμενη στην παρούσα παράγραφο εξουσία δεν αφορά τη ρύθμιση χωροθετικής και πολεοδομικής πολιτικήςꞏ | | |
|  |  | | |
|  | (β) να διενεργεί, κατόπιν προειδοποίησης του επιχειρηματία, τους αναγκαίους ελέγχους μέσω εξουσιοδοτημένων λειτουργών του Υφυπουργείου Τουρισμού ή/και άλλων αρμόδιων υπουργείων ή υφυπουργείων προς διασφάλιση της συμμόρφωσης με τις διατάξεις του παρόντος Νόμου και των προνοιών των Κανονισμών και Διαταγμάτων που εκδίδονται δυνάμει αυτού:  Νοείται ότι, για τη διενέργεια των ελέγχων που προβλέπονται στην παρούσα παράγραφο, οι εξουσιοδοτημένοι λειτουργοί δύναται να εισέρχονται, κατά οποιαδήποτε εύλογη ώρα, στις εγκαταστάσεις οποιουδήποτε επισκέψιμου αγροκτήματος:  Νοείται περαιτέρω ότι, η είσοδος σε κατοικία χωρίς τη συγκατάθεση του ιδιοκτήτη επιτρέπεται μόνο κατόπιν έκδοσης δικαστικού εντάλματος. | | |
|  |  | | |
|  | (2) Η αρμόδια αρχή δύναται, εάν και εφόσον το κρίνει αναγκαίο, να αγοράζει υπηρεσίες ελέγχου από άλλους εξωτερικούς φορείς. | | |
|  |  | | |
| Δυνατότητα  διενέργειας  αυτεπάγγελτων  ελέγχων χωρίς προειδοποίηση. | 11. Ανεξαρτήτως των διατάξεων του άρθρου 10, η αρμόδια αρχή δύναται αυτεπάγγελτα και χωρίς προειδοποίηση να διεξάγει επιτόπιους ελέγχους σε οποιοδήποτε επισκέψιμο αγρόκτημα ή σε εγκαταστάσεις αυτού, στις οποίες διεξάγονται εργασίες ή/και δραστηριότητες που το αφορούν, για τη διακρίβωση της ύπαρξης άδειας λειτουργίας και τήρησης των όρων και προϋποθέσεων λειτουργίας αυτού: | | |
|  |  | | |
|  | Νοείται ότι, η είσοδος σε κατοικία χωρίς τη συγκατάθεση του ιδιοκτήτη επιτρέπεται μόνο κατόπιν έκδοσης δικαστικού εντάλματος. | | |
|  |  | | |
|  | ΜΕΡΟΣ IV  ΜΗΤΡΩΟ ΕΠΙΣΚΕΨΙΜΩΝ ΑΓΡΟΚΤΗΜΑΤΩΝ | | |
|  |  | | |
| Τήρηση και επικαιροποίηση  μητρώου επισκέψιμων αγροκτημάτων. | 12. Η αρμόδια αρχή καταρτίζει και τηρεί, σε ηλεκτρονική και έντυπη μορφή, μητρώο επισκέψιμων αγροκτημάτων, το οποίο επικαιροποιείται εφόσον κριθεί αναγκαίο και στο οποίο καταχωρίζονται τα ακόλουθα στοιχεία: | | |
|  |  | | |
|  | (α) Το όνομα του επιχειρηματία και το όνομα του επισκέψιμου αγροκτήματος∙ | | |
|  |  | | |
|  | (β) η διεύθυνση του επισκέψιμου αγροκτήματος∙και | | |
|  |  | | |
|  | (γ) η κύρια χρήση και οι συμπληρωματικές ή παρακολουθηματικές χρήσεις ή/και δραστηριότητες του επισκέψιμου αγροκτήματος: | | |
|  |  | | |
|  | Νοείται ότι, το μητρώο επισκέψιμων αγροκτημάτων επικαιροποιείται από την αρμόδια αρχή ταυτόχρονα με το Μητρώο Αγροτών και Γεωργικών Εκμεταλλεύσεων της συγκεκριμένης κατηγορίας που τηρείται από το Υπουργείο Γεωργίας, Αγροτικής Ανάπτυξης και Περιβάλλοντος δυνάμει των διατάξεων του περί Δημιουργίας Μητρώου Αγροτών και Γεωργικών Εκμεταλλεύσεων Νόμου και δημοσιεύεται στην επίσημη ιστοσελίδα του Υφυπουργείου Τουρισμού. | | |
|  |  | | |
|  | ΜΕΡΟΣ V  ΠΟΙΚΙΛΕΣ ΔΙΑΤΑΞΕΙΣ | | |
|  |  | | |
| Έκδοση Διαταγμάτων. | 13.-(1) Το Υπουργικό Συμβούλιο δύναται να εκδίδει Διατάγματα στα οποία να προβλέπονται τα ακόλουθα: | | |
|  |  | | |
|  | (α) | | Οι προβλεπόμενοι δυνάμει των διατάξεων του παρόντος Νόμου τύποι αιτήσεων, αδειών και άλλων εγγράφων· και |
|  |  | |  |
|  | (β) | | το τέλος έκδοσης και ανανέωσης της άδειας λειτουργίας επισκέψιμου αγροκτήματος. |
|  |  | | |
| Έκδοση Κανονισμών. | 14.-(1) Το Υπουργικό Συμβούλιο δύναται να εκδίδει Κανονισμούς για την καλύτερη εφαρμογή των διατάξεων του παρόντος Νόμου ή για τη ρύθμιση οποιουδήποτε θέματος χρήζει ή είναι δεκτικό καθορισμού. | | |
|  |  | | |
|  | (2) Χωρίς επηρεασµό της γενικότητας του εδαφίου (1), οι Κανονισμοί αυτοί δύναται να προβλέπουν για όλα ή µερικά από τα ακόλουθα: | | |
|  |  | | |
|  | (α) Τη διαδικασία και τους όρους αδειοδότησης· και | | |
|  |  | | |
|  | (β) το τηρητέο από την αρμόδια αρχή µητρώο, αρχεία ή και άλλα έγγραφα. | | |
|  |  | | |
|  | (3) Οι Κανονισµοί που εκδίδονται δυνάµει του παρόντος άρθρου δύναται να προβλέπουν ότι πρόσωπο το οποίο παραβιάζει οποιαδήποτε διάταξη των Κανονισµών αυτών, διαπράττει αδίκημα και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα (1) έτος ή σε χρηµατική ποινή η οποία δεν υπερβαίνει τις πέντε χιλιάδες ευρώ (€5.000) ή και στις δύο αυτές ποινές. | | |
|  |  | | |
| Αδικήματα  και ποινές. | 15.-(1) Πρόσωπο το οποίο- | | |
|  |  | | |
|  | (α) χρησιμοποιεί τον όρο «επισκέψιμο αγρόκτημα» ή άλλο όρο που προσδίδει έννοια επισκέψιμου αγροκτήματος για τον χαρακτηρισμό επιχειρηματικής μονάδας για την οποία δεν έχει εκδοθεί άδεια λειτουργίας δυνάμει των διατάξεων του παρόντος Νόμου· ή | | |
|  |  | | |
|  | (β) λειτουργεί επισκέψιμο αγρόκτημα χωρίς άδεια λειτουργίας, η οποία να είναι σε ισχύ∙ | | |
|  |  | | |
|  | είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα (1) έτος ή σε χρηματική ποινή που δεν υπερβαίνει τις πέντε χιλιάδες ευρώ (€5.000) ή και στις δύο αυτές ποινές, σε περίπτωση δε κατά την οποία η παράβαση συνεχιστεί και µετά την καταδίκη του, είναι ένοχο περαιτέρω αδικήματος και υπόκειται σε περαιτέρω χρηματική ποινή η οποία δεν υπερβαίνει τα διακόσια ευρώ (€200) για κάθε ημέρα συνέχισης της παράβασης. | | |
|  |  | | |
|  | (2) Πρόσωπο το οποίο χρησιμοποιεί όνομα επισκέψιμου αγροκτήματος κατά παράβαση των διατάξεων του άρθρου 5 είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τους έξι (6) µήνες ή σε χρηµατική ποινή που δεν υπερβαίνει τις πέντε χιλιάδες ευρώ (€5.000) ή και στις δύο αυτές ποινές και σε περίπτωση δε κατά την οποία η παράβαση συνεχιστεί και µετά την καταδίκη του, είναι ένοχο περαιτέρω αδικήματος και υπόκειται σε περαιτέρω χρηµατική ποινή που δεν υπερβαίνει τα διακόσια ευρώ (€200) για κάθε ηµέρα συνέχισης της παράβασης. | | |
|  |  | | |
|  | (3) Επιπροσθέτως οποιασδήποτε άλλης ποινής που προβλέπεται στο παρόν άρθρο, το Δικαστήριο, µε την καταδίκη οποιουδήποτε προσώπου για αδίκηµα δυνάµει των διατάξεων του εδαφίου (1) δύναται να διατάξει- | | |
|  |  | | |
|  | (α) τη διακοπή της λειτουργίας του συγκεκριμένου επισκέψιμου αγροκτήματος εντός της προθεσµίας που προβλέπεται στο διάταγµα του Δικαστηρίου, η οποία σε καµία περίπτωση δεν υπερβαίνει τον ένα (1) µήνα· | | |
|  |  | | |
|  | (β) την καταβολή των εξόδων της δίκης από το καταδικασθέν πρόσωπο: | | |
|  |  | | |
| Κεφ. 6.  14 του 1960  11 του 1965  161 του 1989  228 του 1989  51(I) του 1999  134(I) του 1999  58(I) του 2003  66(I) του 2004  138(I) του 2006  62(Ι) του 2014  101(Ι) του 2014  138(Ι) του 2014  109(I) του 2018.  14 του 1960  50 του 1962  11 του 1963  8 του 1969  40 του 1970  58 του 1972  1 του 1980  35 του 1982  29 του 1983  91 του 1983  16 του 1984  51 του 1984  83 του 1984 93 του 1984  18 του 1985  71 του 1985  89 του 1985  96 του 1986  317 του 1987  49 του 1988  64 του 1990  136 του 1991  149 του 1991  232 του 1991  237 του 1991  42(I) του 1992  43(I) του 1992  102(I) του 1992  26(I) του 1993  82(I) του 1995  102(I) του 1996  4(I) του 1997  53(I) του 1997  90(I) του 1997  27(I) του 1998  53(I) του 1998  110(I) του 1998  34(I) του 1999  146(I) του 1999  41(I) του 2000  32(I) του 2001  40(I) του 2002  80(I) του 2002  140(I) του 2002  206(I) του 2002  17(I) του 2004  165(I) του 2004  268(I) του 2004  21(I) του 2006  99(I) του 2007  170(I) του 2007  76(I) του 2008  81(I) του 2008  118(I) του 2008  119(I) του 2008  36(I) του 2009  129(I) του 2009  138(I) του 2009  19(I) του 2010  166(I) του 2011  30(Ι) του 2013  46(I) του 2014  191(Ι) του 2014  29(I) του 2017  109(I) του 2017  5(I) του 2020  102(I) του 2020  199(I) του 2020  70(Ι) του 2022  146(Ι) του 2022  168(Ι) του 2022  222(Ι) του 2022. | Νοείται ότι, το εν λόγω διάταγµα εκδίδεται δυνάμει των διατάξεων του περί Πολιτικής Δικονοµίας Νόµου, του περί Δικαστηρίων Νόµου και των περί Πολιτικής Δικονοµίας Διαδικαστικών Κανονισµών. | | |
|  |  | | |
| Κεφ. 155. 93 του 1972 2 του 1975 12 του 1975 41 του 1978 162 του 1989 142 του 1991 9 του 1992 10(I) του 1996 89(I) του 1997 54(I) του 1998 96(I) του 1998 14(I) του 2001 185(I) του 2003 219(I) του 2004 57(I) του 2007 9(I) του 2009 111(I) του 2011 165(I) του 2011 7(I) του 2012 21(I) του 2012 160(I) του 2012 23(I) του 2013 16(Ι) του 2014 42(I) του 2014 186(Ι) του 2014 129(I) του 2018 68(I) του 2021 64(Ι) του 2022. | (4) Σε περίπτωση παράλειψης συµµόρφωσης οποιουδήποτε προσώπου µε δικαστικό διάταγµα, το οποίο έχει εκδοθεί σύµφωνα µε την παράγραφο (α) του εδαφίου (3), τηρουμένων των προνοιών των περί Πολιτικής Δικονομίας Διαδικαστικών Κανονισμών, το Δικαστήριο δύναται να εξαναγκάσει σε υπακοή ή/και σε συμμόρφωση το πρόσωπο που παρακούει ή και σε εκτέλεση πράξης προς συμμόρφωση με έξοδα εναντίον του προσώπου που παρακούει και τα έξοδα αυτά θεωρούνται ποινή, σύµφωνα µε τις διατάξεις του περί Ποινικής Δικονοµίας Νόµου και η πληρωµή τους επιβάλλεται σύµφωνα µε τις διατάξεις του παρόντος Νόµου. | | |
|  |  | | |
|  | (5) Πρόσωπο, το οποίο δεν συµµορφώνεται µε δικαστικό διάταγµα, που εκδόθηκε σύµφωνα µε την παράγραφο (α) του εδαφίου (3), διαπράττει αδίκηµα και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τα δύο (2) έτη ή σε χρηµατική ποινή που δεν υπερβαίνει τις πέντε χιλιάδες ευρώ (€5.000) ή και στις δύο αυτές ποινές. | | |
|  |  | | |
|  | (6) Επιπροσθέτως οποιασδήποτε άλλης ποινής που προβλέπεται στις διατάξεις του παρόντος Νόμου, το Δικαστήριο έχει εξουσία να διατάξει κάθε πρόσωπο το οποίο κρίθηκε ένοχο αδικήµατος να συµµορφωθεί µε τις διατάξεις του παρόντος Νόµου ή τις πρόνοιες των Κανονισµών που εκδίδονται δυνάμει αυτού, κατά παράβαση των οποίων διαπράχθηκε το αδίκηµα. | | |
|  |  | | |
|  | (7)(α) Το Δικαστήριο ενώπιον του οποίου εκδικάζεται κατηγορία προσαχθείσα εναντίον προσώπου για αδίκηµα που διαπράχθηκε κατά παράβαση των διατάξεων του εδαφίου (1), δύναται, κατόπιν µονοµερούς αιτήσεως, να διατάξει αναστολή κάθε εργασίας αναφορικά µε τη λειτουργία επισκέψιμου αγροκτήματος µέχρι την τελική εκδίκαση της υπόθεσης αναφορικά µε την οποία προσάφθηκε η κατηγορία: | | |
|  |  | | |
|  | Νοείται ότι, το διάταγµα αυτό εκδίδεται σύµφωνα µε τις διατάξεις του περί Πολιτικής Δικονοµίας Νόµου, του περί Δικαστηρίων Νόµου και των περί Πολιτικής Δικονοµίας Διαδικαστικών Κανονισµών. | | |
|  |  | | |
|  | (β) Πρόσωπο, σε βάρος του οποίου εκδόθηκε διάταγµα δυνάµει των διατάξεων της παραγράφου (α), αρνείται ή παραλείπει να συµµορφωθεί προς αυτό, εντός του καθορισµένου χρόνου, τηρουμένων των προνοιών των περί Πολιτικής Δικονομίας Διαδικαστικών Κανονισμών, το Δικαστήριο δύναται να εξαναγκάσει σε υπακοή ή/και σε συμμόρφωση το πρόσωπο που παρακούει ή και σε εκτέλεση πράξης προς συμμόρφωσημε έξοδα εναντίον του προσώπου που παρακούει και τα έξοδα για την εκτέλεσή του καταβάλλονται στην αρµόδια αρχή από το πρόσωπο κατά του οποίου εκδόθηκε το διάταγµα, τα δε έξοδα αυτά λογίζονται ως ποινή σύµφωνα µε τις διατάξεις του περί Ποινικής Δικονοµίας Νόµου και η πληρωµή αυτών επιβάλλεται σύµφωνα µε τις διατάξεις του εν λόγω Νόµου. | | |
|  |  | | |
|  | (8) Σε περίπτωση κατά την οποία νομικό πρόσωπο διαπράττει αδίκημα δυνάμει των διατάξεων του παρόντος Νόμου και αποδεικνύεται ότι το αδίκημα αυτό έχει διαπραχθεί µε τη συγκατάθεση ή την ανοχή ή ότι οφείλεται σε αµέλεια οποιουδήποτε διευθύνοντος συµβούλου, διευθυντή, γραµµατέα ή άλλου αξιωµατούχου του νοµικού προσώπου ή οποιουδήποτε προσώπου το οποίο εµφανιζόταν ότι ενεργεί µε οποιαδήποτε τέτοια ιδιότητα, το πρόσωπο αυτό, καθώς και το νοµικό πρόσωπο θεωρούνται ένοχοι για το αδίκηµα αυτό και, σε περίπτωση καταδίκης τους, υπόκεινται στις ποινές που προβλέπει ο παρών Νόµος για το συγκεκριµένο αδίκηµα. | | |
|  |  | | |
|  | ΜΕΡΟΣ VΙ  ΜΕΤΑΒΑΤΙΚΗ ΔΙΑΤΑΞΗ ΚΑΙ ΕΝΑΡΞΗ ΤΗΣ ΙΣΧΥΟΣ | | |
|  |  | | |
| Μεταβατική  διάταξη και  έναρξη της  ισχύος  του παρόντος  Νόμου. | 16.-(1) Πρόσωπο το οποίο, κατά την ημερομηνία έναρξης της ισχύος του παρόντος Νόμου, λειτουργεί υποστατικό ως επισκέψιμο αγρόκτημα οφείλει όπως εντός τριών (3) ετών από την εν λόγω ημερομηνία εξασφαλίσει άδεια λειτουργίας δυνάμει των διατάξεων του παρόντος Νόμου. | | |
|  |  | | |
|  | (2) Ο παρών Νόμος τίθεται σε ισχύσε ημερομηνία η οποία καθορίζεται με απόφαση του Υπουργικού Συμβουλίου και η οποία δημοσιεύεται στην Επίσημη Εφημερίδα της Δημοκρατίας. | | |
|  |  | | |

Αρ. Φακ.: 23.02.063.197-2022

ΜΙ/ΘΗ